होटल में लड़की आने की शिकायत, निकले प्रेमी
बांसवाड़ा| शहरके नए बस स्टैंड क्षेत्र की एक होटल में शनिवार शाम एक लड़की से कुछ लड़कों द्वारा जबर्दस्ती करने की शिकायत मिली, जिस पर पुलिस जाब्ते ने दबिश दी। होटल के एक कमरे में प्रेमी युगल मिला। पूछताछ में दोनों ने बर्ड-डे सेलिब्रेट करने के लिए आना बताया। पुलिस दोनों को कोतवाली ले गई।
सीआई मनीष चारण ने बताया कि होटल में लड़की आने से जुड़ी शिकायत पर जाब्ते को भेजा, लेकिन मामला दूसरा निकला। पूछताछ में लड़के ने खुद को पृथ्वीगंज और लड़की ने भोजापालिया निवासी बताया। दोनों बालिग थे और बर्ड-डे मनाने के लिए होटल आना बताया। जिस पर परिजनों को सूचना देकर जाने दिया। हालांकि होटल प्रबंधन को आगंतुकों की पूरी जानकारी लेने के निर्देश दिए हैं।
पहलेऐसे मामले चुके : शहरकी होटलों में सेलिब्रेशन और मीटिंग के नाम पर जिस्मफरोशी के पहले मामले सामने चुके हैं। हालांकि ज्यादातर बालिग होने और आपसी सहमति दिखाकर मामले को रफादफा कर दिया जाता है। नए साल के सेलिब्रेशन में भी होटलों में जमकर रूम बुकिंग की जा रही है। इसके लिए युवा जोड़ों से किसी तरह का पहचान-पत्र तक नहीं लिए जा रहे हैं।
कैमरेलगाने-पहचान पत्र के दिए थे निर्देश : पिछलेदिनों शहर की होटलों में अवैध रूप से शराब परोसने और कुछ युवाओं के संदिग्ध हालत में मिलने के बाद एसपी आनंद शर्मा ने होटल मालिकों की बैठक बुलाकर उन्हें सीसीटीवी कैमरे लगाने और सभी विजिटर्स का पहचान-पत्र लेकर उसका रिकाॅर्ड रखने के निर्देश दिए थे, लेकिन कई होटलों में इसकी पालना होती नहीं दिख रही।
hin_Deva hin_Deva hin_Deva hin_Deva hin_Deva